《偕诸弟登方山》
元代·陈钧

笑入方岩翠几重，惠连群从蹑行踪。平临怪石乘奔马，俯视长江见跃龙。

花老仙源青嶂合，草深樵径白云封。兴阑酒醒黄昏近，犹在蓬莱第一峰。

作者简介：元温州路乐清人，字公秉，一字太和，号静佳。由晋陵县尹升常州路治中，除浙西劝农营田副使。世祖至元末改衢州路治中，迁知浮梁州，调湖南榷茶提举。卒年五十七。